open-index/open-wikipedia-markdown huggingface dataset:
Քորին Բեյլի Ռեյ

**Քորին Բեյլի Ռեյ** (*Corinne Bailey Rae*, ի ծնե Քորին Ժակլին Բեյլի՝ *Corinne Jacqueline Bailey*, ), բրիտանացի երգչուհի, կիթառահար, երգահան, ով կատարում է երգերը սոուլ ոճով, ջազի և ինդի- ու ալտերնատիվ ռոքի էլեմենտներով։ Առաջնաելույթային «Corinne Bailey Rae» ալբոմը թողարկվել է 2006 թվականին, զբաղեցրել է գլխավոր դիրքերը «UK Album Chart»-ում և նրան բերել համաշխարհային ճանաչում, իսկ երկրորդ ալբոմը (*The Sea*, #5 UK) անվանակարգվել է «Mercury Prize 2010» մրցանակաբաշխությանը։

## Կենսագրություն
Քորին Բեյլին ծնվել է 1979 թվականի փետրվարի 26-ին Անգլիայի Լիդս քաղաքում, Արևմտյան Հնդկաստանի գաղթականի և անգլուհու ընտանիքում։ Փոքր տարիքից Քորինը հետաքրքրված էր երաժշտությամբ՝ սկզբում նվագում էր ջութակի վրա, ապա ունեցավ էլեկտրոկիթառ։ Ոգեշնչվելով L7, Veruca Salt և այլ 1990-ականների կանացի ալտերնատիվ ռոք բենդերից՝ Քորինը հիմնեց իր ռոք բենդը՝ Helen, որը մեծ ճանաչում ունեցավ, բայց այդքան էլ մեծ պոտենցիալ չուներ և դրա պատճառով փլուզվեց։

Բեյլին ընդունվեց Լիդսի համալսարան, որտեղ ուսումնասիրում էր անգլերեն գրականությունը։ Այդ ժամանակ էլ սկսեց գրել երգեր՝ օգտագործելով ջազի և սոուլի էլեմենտները։ 2006 թվականին պայմագիր է կնքել EMI լեյբլի հետ և թողարկել առաջնաելույթային ալբոմը։ «Corinne Bailey Rae» ալբոմը գլխավորել է բրիտանական հիթ շքերթների դիրքերը, հասել է 4-րդ տեղը «Billboard 200»-ում և երգչուհուն բերեց 4 Գրեմիի անվանակարգումներ։ Մեկ տարի անց թողարկվեց այդ ալբոմի ավելի լայնածավալ տարբերակը՝ «Corinne Bailey Rae — Special Edition» անունով, որը ներառում էր նրա Լոնդոնի ու Նյու Յորքի համերգների CD/DVD սկավառակները։ 2010 թվականին թողարկել է իր երկրորդ «The Sea» ալբոմը, որի երգերը գրել է զգացմունքների ազդեցության ներքո, որոնք կապված էին կորուստների հետ՝ ամուսնու մահվան, Ջեյսոն Ռեյի և Haggis Horns խմբի սաքսոֆոնիստի հետ։

## Սկավառակագրություն
### Ստուդիական ալբոմներ
* 2006՝ *Corinne Bailey Rae*
* 2010՝ *The Sea*

### Մինի ալբոմ
* 2011՝ *The Love EP*

### Համերգային ալբոմ
* 2007՝ *Live in London & New York* (CD + DVD)

## Արտաքին հղումներ
* Պաշտոնական կայք 
* Թվիթթեր

## Ծանոթագրություններ

Կատեգորիա:«Գրեմմի» մրցանակի դափնեկիրներ
Կատեգորիա:Անգլիացի երգչուհիներ
Կատեգորիա:Անգլիացի կիթառահարներ
Կատեգորիա:Բրիտանացի երգահաններ
Կոնստանտին Բիբլ

**Կոնստանտին Բիբլ** (, ), չեխ բանաստեղծ։

## Կենսագրություն
Կոնստանտին Բիբլը ծնվել է 1898 թվականին Սլավետին փոքրիկ քաղաքում, ատամնաբույժի ընտանիքում։ 1916 թվականին հայրը ինքնասպանություն է գործել։ Նույն տարում Կոնստանտինը զորակոչվել է բանակ, մասնակցել Առաջին համաշխարհային պատերազմին, մարտնչել է Գալիցիայում և Բալկանյան ճակատում։ Պատերազմից հետո բուժվել է տուբերկուլյոզից։ 1921-1924 թվականներին Բռնո քաղաքում եղել է գրական միավորման անդամ, 1934 թվականին Պրահայում մասնակցել է սյուրռեալիստական խմբավորման ձևավորմանը։ 1949 թվականին Կառլովի Վարիիում բուժվել է պանկրեատիտից։

1951 թվականի նոյեմբերի 12-ին ինքնասպանություն է գործել՝ դուրս նետվելով Պրահայի իր տան պատուհանից։ Ինքնասպանության պատճառն անհայտ է մնացել։
մինի

## Ստեղծագործություններ
Կոնստանտին Բիբլը ստեղծագործական կյանքի առաջին շրջանում հարել է պոեզիայի «Պրոլետարական» ապա «Պոետիզմ» ուղղությանը։ Տարվել է նաև սյուրռեալիզմով։ Երկար տարիներ եղել է Վոլկերի և Նեզվալի ազդեցության տակ, բայց ի վերջո գտել է իր սեփական ճանապարհը։ Բիբլի առաջին՝ «Ճանապարհ դեպի մարդիկ» ժողովածուն լույս է տեսել 1923 թվականին։ Բիբլը իր ստեղծագործություններով և հասարակական գործունեությամբ պայքարել է բռնության ու դաժանության, կեղծիքի ու խավարամոլության դեմ։ Նրա համար կոմունիզմ և պոեզիա բառերը հոմանիշ էին «մարդու երջանկություն» արտահայտությանը։
* «Նավից, որը թեյ և սուրճ է բերում», 1927 
* «Նոր Իկար», 1929
* «Գիշերվա հայելին», 1930 
* «Առանց սարսափի», 1951

## Գրականություն
* Čeští spisovatelé 20. století. Praha : Československý spisovatel, 1985. S. 33–37.
* FORST, Vladimír, a kol. Lexikon české literatury : osobnosti, díla, instituce. 1. A-G. Praha : Academia, 1985. 900 s. ISBN 80-200-0797-0.
* Osobnosti - Česko : Ottův slovník. Praha : Ottovo nakladatelství, 2008. 823 s. ISBN 978-80-7360-796-8. S. 52.

## Ծանոթագրություններ

Կատեգորիա:20-րդ դարի բանաստեղծներ
Կատեգորիա:Առաջին համաշխարհային պատերազմի մասնակիցներ
Կատեգորիա:Բանաստեղծներ այբբենական կարգով
Կատեգորիա:Ինքնասպան գրողներ
Կատեգորիա:Չեխ արձակագիրներ
Կատեգորիա:Չեխ բանաստեղծներ
Կատեգորիա:Չեխ գրողներ
Ուղիղ Քոմփթոնից (ֆիլմ)

**«Ուղիղ Քոմփթոնից»** (), 2015 թվականին նկարահանված ամերիկյան կենսագրական դրամա, որի հիմքում ընկած է իրական պատմություն։ Պատմում է «N.W.A» հիփ հոփ համույթի վերելքի և անկման մասին։ Ֆիլմի վերնագիրը վերցված է համույթի «Straight Outta Compton» դեբյուտային ալբոմց։ Գլխավոր դերերում հանդես են գալիս Օ'Շի Ջեքսոն կրտսերը (հոր՝ Այս Քյուբի դերում), Ջեյսոն Միտչելը (Իզի Ի-ի դերում), Քորի Հոքինզը (Դոկտր Դրեի դերում) և Փոլ Ջիամատին (համույթի մենեջեր Ջերի Հելերի դերում)։ Ֆիլմի համապրոդյուսերների շարքում են Այս Քյուբը, Դոկտր Դրեն, Իզի Ի-ի այրի Տոմիկա Վուդս-Ռայթը, ինչպես նաև խորհրդատվական աշխատանքներ են տարել «N.W.A»-ի անդամներից Էմ Սի Ռենը և Դի Ջեյ Յելլան։

Ֆիլմի պրեմիերան կայացել է 2015 թվականի օգոստոսի 14-ին՝ համաշխարհային կինովարձույթում հավաքելով շուրջ 201 միլիոն ԱՄՆ դոլար։ Բազմաթիվ մրցանակների շարքում, առաջադրվել է Ակադեմիայի մրցանակի՝ «Լավագույն օրիգինալ սցենար» անվանակարգում։

## Դերերում
* Ջեյսոն Միտչել - Իզի Ի
* Քորի Հոքինզ - Դոկտր Դրե
* Օ'Շի Ջեքսոն կրտսեր - Այս Քյուբ
* Ալդիս Հոլջ - Էմ Սի Ռեն
* Նիլ Բրաուն կրտսեր - Դի Ջեյ Յելա
* Փոլ Ջիամատի - Ջերի Հելեր
* Քորի Ռեյնոլդս - Դի Ջեյ Լոնզո Ուիլյամս
* Ալեքսանդրա Շիփ - Քիմ
* Անջելա Էլեյն Գիբս - Դորիս Ջեքսոն
* Քիթ Ստենֆիլդ - Սնուփ Դոգ
* Մարկ Ռոս - Թուփաք Շակուր
* Ֆ. Գարի Գրեյ - Ռադիոհաղորդավար
* Շելդոն Սմիթ - Ուորեն Ջի
* Կարա Պատերսոն - Տոմիկա Վուդս

## Ծանոթագրություններ

## Արտաքին հղումներ
* Պաշտոնական կայք  

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների կենսագրական դրամա ֆիլմեր
Կատեգորիա:2015 դրամա ֆիլմեր
Կատեգորիա:2015 ֆիլմեր
Կատեգորիա:Legendary Pictures ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կենսագրական դրամա ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Ամերիկյան քրեական դրամա ֆիլմեր
Կատեգորիա:Ամերիկյան քրեական ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Իրական դեպքերի վրա հիմնված դրամա ֆիլմեր
Կատեգորիա:Լոս Անջելեսում նկարահանված ֆիլմեր
Կատեգորիա:Հիփ հոփ
Կատեգորիա:Նյու Լայն Սինեմայի ֆիլմեր
Կատեգորիա:Ֆելիքս Գարի Գրեյի ֆիլմեր
Կատեգորիա:Ֆիլմեր թմրանյութերի մասին
Կատեգորիա:Ֆիլմեր ռասիզմի մասին
Կատեգորիա:Ֆիլմեր, որոնց գործողությունները տեղի են ունենում Լոս Անջելեսում
Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում
Կատեգորիա:Ֆիլմեր, որոնց գործողությունները տեղի են ունենում 1995 թվականին
Կատեգորիա:Ֆիլմեր, որոնց գործողությունները տեղի են ունենում 1993 թվականին
Կատեգորիա:Ֆիլմեր, որոնց գործողությունները տեղի են ունենում 1992 թվականին
Կատեգորիա:Ֆիլմեր, որոնց գործողությունները տեղի են ունենում 1991 թվականին
Կատեգորիա:Ֆիլմեր, որոնց գործողությունները տեղի են ունենում 1987 թվականին
Կատեգորիա:Ֆիլմեր, որոնց գործողությունները տեղի են ունենում 1986 թվականին
Կատեգորիա:Ֆիլմեր, որոնց գործողությունները տեղի են ունենում 1988 թվականին
Կատեգորիա:Ֆիլմեր, որոնց գործողությունները տեղի են ունենում 1989 թվականին
Կատեգորիա:Ֆիլմեր, որոնց գործողությունները տեղի են ունենում 1990 թվականին
Կատեգորիա:Ֆիլմեր, որոնց գործողությունները տեղի են ունենում 1990-ականներին
Կատեգորիա:Ֆիլմեր, որոնց գործողությունները տեղի են ունենում 1980-ականներին
Էնզո Ամորե

230px|մինի|Էնզո Ամորեն, Քոլին Քեսադին և Կարմելան
**Էրիկ Արնդտ** (, ), ամերիկացի պրոֆեսիոնալ ըմբշամարտիկ (ռեստլեր)։ Առավելապես հայտնի է «WWE» կազմակերպության կիսածանրքաշային դիվիզիոնում հանդես գալու տարիներից, որտեղ ելույթներ է ունեցել **Էնզո Ամորե** (*Enzo Amore*) ռինգային անվամբ։

Ծնվել է Նյու Ջերսի նահանգի Հաքենսաք բնակավայրում։ Դպրոցական և ուսանողական տարիներին զբաղվել է ամերիկյան ֆուտբոլով։ Ավարտել է Սելիսբուրիի համալսարանը (Սելիսբուրի, Մերիլենդ)՝ լրագրողի բակալավրի աստիճանով։

Կարիերայի ընթացքում մեկ անգամ ճանաչվել է WWE կիսածանրքաշային չեմպիոն։

## Ծանոթագրություններ

## Արտաքին հղումներ
* Էջը WWE.com կայքում 

Կատեգորիա:1986 ծնունդներ
Կատեգորիա:Ամերիկացի լրագրողներ
Կատեգորիա:Ամերիկացի պրոֆեսիոնալ ըմբշամարտիկներ
Կատեգորիա:Դեկտեմբերի 8 ծնունդներ
Կիցխիս Իգորեթ

**Կիցխիս Իգորեթ** (), գյուղ Վրաստանում։ Գտնվում է Իմերեթի մարզի Խարագաուլի շրջանում։

## Դիրք
Գյուղը գտնվում է ծովի մակարդակից 126 մետր բարձրության վրա։ Շրջկենտրոն Խարագաուլից հեռու է 8 կմ։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 71 մարդ, մեծամասնությունը՝ վրացիներ։

## Տրանսպորտ
Գյուղը շրջկենտրոն Խարագաուլի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։
Ամենամոտ օդանավակայանը գտնվում է Քութայիս քաղաքում։

## Ծանոթագրություններ

Կատեգորիա:Խարագաուլի շրջան
Կատեգորիա:Վրաստանի գյուղեր
Ալեքսանդր Սիզոնենկո

**Ալեքսանդր Ալեքսանդրովիչ Սիզոնենկո** (, ), ուկրաինացի գրող, արձակագիր, լրագրող, հրապարակախոս, սցենարիստ։

## Կենսագրություն
Ալեքսանդր Սիզոնենկոն ծնվել է 1923 թվականին Նիկոլաևի մարզի Բաշտանկայի շրջանի Նովոալեկսանդրովկա գյուղում, գյուղացու ընտանիքում։ Ավարտել է Նիկոլաևի ազգային մանկավարժական ինստիտուտի գրականության բաժինը։ Մասնակցել է Հայրենական պատերազմին։ Բեռլինի գրոհի ժամանակ ծանր վիրավորվել է։ Ետպատերազմյան տարիներին աշխատել է Նիկոլաևի գործարաններում, շարունակել է ուսումը, այնուհետև տեղափոխվել է Կիև և աշխատել Կիևի Ալեքսանդր Դովժենկոյի անվան կինոստուդիայի սցենարական բաժնում։ Եղել է ԽՄԿԿ անդամ։

## Պարգևներ
* Հայրենական պատերազմի շքանշան
* Աշխատանքային կարմիր դրոշի շքանշան
* Ժողովուրդների բարեկամության շքանշան
* «Խիզախության համար» մեդալ
* Բեռլինի գրավման մեդալ
* Տարաս Շևչենկոյի անվան ՈւԽՍՀ պետական մրցանակ, 1984
* «Նիկոլաևի պատվավոր քաղաքացու կոչում», 2003
* Յուրի Յանովսկու անվան մրցանակ

## Ստեղծագործություններ
Տպագրվել սկսել է 1949 թվականից։ Առանձին հրատարակությամբ լույս են տեսել Սիզոնենկոյի պատմվածքները, ակնարկները, վիպակներն ու վեպերը։
* «Հայրենի կրակներ», 1951
* «Հարազատ վայրեր», 1955
* «Հեռացող շչակներ», 1957
* «Սպասում եմ քեզ կղզիներում», 1963
* «Աստղերն ընկնում են օգոստոսին», 1957
* «Շոգենավերը», 1960
* «Ճերմակ ամպեր», 1965
* «Ով է քո ընկերը», 1972
* «Մարտի դաշտում», 1974
* «Տափաստան», 1975

## Ֆիլմեր
**Սցենարիստ**
* «Ճերմակ ամպեր», 1968
* «Կայդաշևա ընտանիքը», 1993
**Խմբագիր**
* «Մոռացված նախնիների ստվերները», 1964
* Загибель ескадри, Та, що входить у море, Криниця для спраглих та ін, 1966

## Ծանոթագրություններ

## Գրականություն
* Енциклопедія українознавства : Словникова частина : [в 11 т.] / Наукове товариство імені Шевченка ; гол. ред. проф., д-р Володимир Кубійович. - Париж ; Нью-Йорк : Молоде життя, 1955-1995.
* Сизоненко, О. Степ: роман / О. Сизоненко. - К. : Радянський письменник, 1979. - 559 с.
* Сизоненко, О. Зорі падають в серпні: повісті, оповідання / О. Сизоненко. - К. : Дніпро, 1973. - 479 с.

Կատեգորիա:Ուկրաինացի գրողներ
Կատեգորիա:Խորհրդային գրողներ
Կատեգորիա:Ուկրաինացի արձակագիրներ
Կատեգորիա:Ուկրաինացի լրագրողներ
Կատեգորիա:Ուկրաինացի սցենարիստներ
Կատեգորիա:Հրապարակախոսներ
Կատեգորիա:ԽՄԿԿ անդամներ
Կատեգորիա:Հայրենական մեծ պատերազմի մասնակիցներ
Շարմ էլ Շեյխ

**Շարմ էլ Շեյխ** (, հայտնի է նաև, որպես **Շարմ ալ Շեյխ** և **Շարմ աշ Շեյխ**), առողջարանային քաղաք Եգիպտոսում, Սինայի թերակղզու հարավային ծայրին, Կարմիր ծովի հարևանությամբ։ Հարավային Սինայի մուհաֆազայի շրջկենտրոններից մեկն է։

Հայտնի Օսմանյան կայսրության ժամանակահատվածից։ 1967-1982 թվականներին Իսրայելի պաշտոնատարություն տարիներին անվանվել է Օֆիրա (Ուփիրին)։

Մինչ 1970-ական թվականները եղել է ոչ մեծ ավան։ Շնորհիվ հարմարավետ տեղագրության, լավ կլիմայի, հարուստ բնական աշխարհի և արագորեն զարգացող քաղաքային որակի, այն վաստակել է հայտնիություն զբոսաշրջիկների շրջանում։

## Ծանոթագրություններ

Կատեգորիա:Եգիպտոսի քաղաքներ
Կատեգորիա:Շարմ Էլ Շեյխ
Silver Arrow Micro-V

**Silver Arrow Mini-V** (Սկզբում անվանվում էր **Micro-V**), փոքր հետախուզային ԱԹՍ, նախագծվել է իսրայելական Elbit Systems կազմակերպության կողմից 1990-ականներին։

Սարքի վրա տեղակայված են զույգ 3&nbsp;կՎտ (4 ձ. ու.) մխոցային շարժիչներ, որոնք տեղակայված են երկու թևերի վրա զամբյուղներում, հրող պտուտակներով։ Սարքի վրա տեղակայված է փոքր տեսագրող սարք իրանի մեջտեղում թափանցիկ խցիկի մեջ։ Սարքը չունի անիվներ, և վայրէջքը կատարվում է պարաշյուտային համակարգի միջոցով։ Կարող է բարձրացնել մինչև 8 կիլոգրամ բեռ, թռիչքի հեռավորությունը կազմում է 50 կմ։

## Տակտիկա-տեխնիկական առանձնահատկություններ
* **Երկարությունը՝** 2,87 մ
* **Թևերի բացվածքը՝** 3,60 մ
* **Բարձրությունը՝** 0,57 մ
* **Առավելագույն թռիչքային զանգվածը՝** 45,5 կգ
* **Շարժիչը՝** 2 × մխոցային շարժիչներ, ամեն մեկը՝ 3&nbsp;կՎտ (4 ձ. ու.)

### Թռիչքային առանձնահատկություններ
* **Առավելագույն արագությունը՝** 204 կմ/ժ
* **Թռիչքի առավելագույն տևողությունը՝** 5 ժ
* **Գործնական թռիչքի առավելագույն բարձրությունը՝** 4600 մ
* Munson, Kenneth. "Unmanned Aerial Vehicles Directory: Part 1". *Air International*, July 1997, Vol 53 No 1. pp.&nbsp;40–46. 
* Manufacturer's website  
* Jane's Unmanned Aerial Vehicles and Targets 

Կատեգորիա:Անօդաչու օդանավեր
Կատեգորիա:Իսրայելի անօդաչու օդանավեր
IAI Bird-Eye

**IAI Bird-Eye** (թարգմանաբար՝ *թռչնի աչք*), հետախուզային մինի ԱԹՍ-ների ընտանիք, նախագծվել է իսրայելական Israel Aerospace Industries կազմակերպության կողմից։

Նախատեսված է հետախուզության, կրակի ճշգրտման և դիտարկումների համար։ Համակարգը տեղավորվում է երկու ուսապարկերի մեջ և տեղափոխվում է երկու անձնակազմի անդամների կողմից։ Շարժիչը էլեկտրական է, սնվում է մարտկոցից։ Վայրէջքից առաջ Bird Eye 400 պետք է 180 աստիճանի շրջապտույտ գործի սարքավորումները չվնասելու համար։

2009 թվականին Ռուսաստանի Պաշտպանության նախարարությունը կնքեց Իսրայելակա IAI կազմակերպության հետ 12 ԱԹՍ-ների գնման պայմանագիր, համաձայն որի 53 միլիոն դոլարով գնվում էին երեք տեսակի ԱԹՍ-ներ, որոնցից մեկն էր Bird-Eye 400 տակտիկական ԱԹՍ-ն։ Մյուս երկու մոդելներն էին IAI I-View և Searcher Mk II

## Տարբերակներ

## Ծանոթագրություններ

* BirdEye section 

Կատեգորիա:Անօդաչու օդանավեր
Կատեգորիա:Իսրայելի անօդաչու օդանավեր
Էնդրյու Գոլդբերգ

**Էնդրյու Գոլդբերգ** (անգլ.՝ Andrew Goldberg, ), ամերիկացի պրոդյուսեր, սցենարիստ և ռեժիսոր։ Սովորել և ավարտել է Բութի բիզնեսի դպրոցը։ «Two Cats Productions» ընկերության գործադիր-տնօրեն։ Էմմի մրցանակակիր։ Գոլդբերգի աշխատանքը ներառում է հասարակական գործ, պատմություն և ներկա իրադարձություններ։

## Ճանաչում, մրցանակներ
* Նյու Յորքի փառատոների աշխարհի շքանշան, համաշխարհային հեռուստածրագրավորում - 2000 թվական
* ՆԵՏԱ մրցանակ (պատմական, վավերագրական աշխատանքների համար) - 2000 թվական
* Ոսկե արծիվ մրցանակ (ակնառու պատմական, վավերագրական աշխատանքների համար) - 2002 թվական
* Սուրբ Յոախիմ և Էն Հումանիստի մրցանակ - 2003 թվական
* Ոսկե արծիվ մրցանակ - 2004 թվական

## Ֆիլմագրություն
* *Ամերիկայի հայերը* (անգլ.՝ The Armenian Americans) (2000 թ.)
* *Ամերիկացիներ։ Գոյատևման պատմություն* (անգլ.՝ The Armenians, A Story of Survival) (2001 թ.)
* *Հայկական ոգու պատկերներ* (անգլ.՝ Images of The Armenian Spirit) (2003 թ.)
* *Նրանք եկան Ամերիկա* (անգլ.՝ They Came to America) (2003 թ.)
* *Ծառայել ինքնահավանությանը։ Կինը և տղամարդը ԱՄՆ բանակից* (անգլ.՝ Proud to Serve: The Men and Women of the U.S. Army) (2004 թ.)
* *Հայոց ցեղասպանություն* (անգլ.՝ The Armenian Genocide) (2006 թ.)
* *Հակասեմիտիզմը 21-րդ դարում։ Վերածնունդ* (անգլ.՝ Anti-Semitism in the 21st Century: The Resurgence) (2007 թ.)
* *Հրեա ժողովուրդ։ Գոյատևման պատմություն* (անգլ.՝ The Jewish People: A Story of Survival) (2008 թ.)
* *Երուսաղեմ։ Աշխարհի կենտրոն* (անգլ.՝ Jerusalem: Center of the World) (2009 թ.)
* *Դրսում՝ Ամերիկայում* (անգլ.՝ Out in America) (2011 թ.)
* *Ամերիկայի իրանցիները* (անգլ.՝ The Iranian Americans) (2012 թ.)

## Ծանոթագրություններ

Կատեգորիա:Ամերիկացի պրոդյուսերներ
Կատեգորիա:Ամերիկացի սցենարիստներ
Կատեգորիա:Ամերիկացի ռեժիսորներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի լրագրողներ
Կատեգորիա:Ամերիկացի կոմպոզիտորներ
Կատեգորիա:Չիկագոյի համալսարանի շրջանավարտներ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի թատերական ռեժիսորներ
Կատեգորիա:Ամերիկացի կինոռեժիսորներ
Կատեգորիա:Ամերիկացի կինոօպերատորներ
IAI I-View

**IAI I-View** (որոշ աղբյուրներում **Eye-View**), փոքր հետախուզային ԱԹՍ, նախագծվել է իսրայելական Israel Aircraft Industries կազմակերպության կողմից 2000-ականներին։ IAI-ի մյուս ԱԹՍ-ների նման ունի ֆիքսված անվային համակարգ և 18,6&nbsp;կՎտ մխոցային շարժիչ։ Eye-View սարքերը նաև առաջարկվում են որպես քաղաքացիական նպատակների համար նախատեսված սարքեր անտառային հրդեհների դեմ պայքարի համար, այս մոդելները անվանվում են **FireBird**։

2006 թվականի դեկտեմբերին, I-View սարքը ընտրվել է Ավստրալիայի պաշտպանության ուժերի համար նախատեսված հետախուզային ԱԹՍ-ի մրցույթի արդյունքներով։ Նախագծով պատրաստվող պայմանագիրը դադարեցվել է 2008 թվականի սեպտեմբերին, տեխնիկական խնդիրների պատճառով։

305px|thumb|I-View Mk50
2009 թվականին Ռուսաստանի Պաշտպանության նախարարությունը կնքեց Իսրայելակա IAI կազմակերպության հետ 12 ԱԹՍ-ների գնման պայմանագիր, համաձայն որի 53 միլիոն դոլարով գնվում էին երեք տեսակի ԱԹՍ-ներ, որոնցից մեկն էր I-View MK150 տակտիկական ԱԹՍ-ն։ Մյուս երկու մոդելներն էին Bird-Eye 400 և Searcher Mk II

## Տակտիկա-տեխնիկական առանձնահատկություններ
* **Երկարությունը՝** 3,10 մ
* **Թևերի բացվածքը՝** 5,70 մ
* **Առավելագույն թռիչքային զանգվածը՝** 104 կգ
* **Շարժիչը՝** 1 × Dale DH-290 մխոցային շարժիչ, 18,6&nbsp;կՎտ

### Թռիչքային առանձնահատկություններ
* **Առավելագույն արագությունը՝** 185 կմ/ժ
* **Թռիչքի առավելագույն տևողությունը՝** >6 ժ
* **Գործնական թռիչքի առավելագույն բարձրությունը՝** 5200 մ

## Ծանոթագրություններ

Կատեգորիա:Անօդաչու օդանավեր
Կատեգորիա:Իսրայելի անօդաչու օդանավեր
Յոզեֆ Օբերբաուեր

**Յոզեֆ (Իոսիֆ) Օբերբաուեր** (, 1853, Սանկտ Լեոնհարդ, Տիրոլ, Ավստրիական կայսրություն - 26 ապրիլի, 1926, Սոֆիա, Բուլղարական թագավորություն), ավստրիական ծագմամբ բուլղարացի ինժեներ և նկարիչ։

## Կենսագրություն
Յոզեֆ Օբերբաուերը ծնվել է Ավստրիական կայսրության Տիրոլ նահանգի Սանկտ Լեոնհարդ քաղաքում (ներկայում՝ Ավստրիա), պետական պաշտոնյայի ընտանիքում։ Հայրենի քաղաքում սովորել է տարրական դպրոցում, ապա Ինսբրուքում ավարտել է միջնակարգ դպրոցը։ Ունենալով նկարչական տաղանդ՝ Յոզեֆ Օբերբաուրը երազում էր ստանալ նկարչական կրթություն, սակայն հայրը պնդում է, որ նա ստանա ինժեների մասնագիտություն, և Յոզեֆ Օբարբաուերն ընդունվում է Գրացի համալսարան։ Երեք տարի անց մահանում է Յոզեֆ Օբերբաուրի հայրը, և նրա ընտանիքը հայտնվում է ֆինանսական ծանր վիճակում։ Յոզեֆ Օբերբաուերը որոշում է Գրացի քաղաքապետարանին վաճառել իր մի քանի ջրանկարները, որոնցում պատկերված էին քաղաքային տեսարաններ Գրացից։ Տեսնելով Յոզեֆ Օբերբաուերի տաղանդը՝ նրան առաջարկում են ուսումը շարունակել Վիեննայի Գեղարվեստի ակադեմիայում։ Երկու տարի սովորելուց հետո Օբերբաուերը կրկին ստիպված է լինում կիսատ թողնել ուսումը ֆինանսական խնդիրների պատճառով։ Որոշ ժամանակ նա աշխատել է որպես ուսուցիչ՝ փորձելով շարունակել ուսումը, սակայն դա անել նրան չի հաջողվել։

1889 թվականին Յոզեֆ Օբերբաուերը վերադարձել է Սոֆիա, աշխատել քաղաքապետարանում՝ մասնակցելով քաղաքի առաջին կադաստրային քարտեզի ստեղծման աշխատանքներին։ Հետագայում նա մի կարճ ժամանակ աշխատել է Բուլղարական երկաթգծի շինարարությունում և կրկին աշխատանքի է անցել Սոֆիայի քաղաքապետարանում, որտեղ աշխատել է մինչև իր կյանքի վերջը։

Ութ նկարիչների խմբի կազմում Յոզեֆ Օբերբաուերը մասնակցել է «Խոնարհվի՛ր, Բուլղարիա՛, այն գերեզմաններին, որոնցով ծածկված ես» ալբոմի ստեղծմանը։

Յոզեֆ Օբերբաուերը մահացել է 1926 թվականին Սոֆիայում։

Յոզեֆ Օբերբաուերն ամուսնացած է եղել և ունեցել է մեկ որդի՝ Իոսիֆը, և երեք դուստր՝ Եկատերինան, Ֆրիդան ու Աննան։

Սոֆիայի Լոզենեց շրջանի փողոցներից մեկը կրում է Յոզեֆ Օբերբաուերի անունը։ Նրա անունով է կոչվել նաև Սոֆիայի Ամերիյան քոլեջում տրվող կրթաթոշակը։

## Աշխատանքներ
Յոզեֆ Օբերբաուերը թողել է գեղանկարչական մեծ ժառանգություն։ Իր նկարներում նա արտացոլել է Սոֆիայի կերպարը՝ հին քաղաքի փողոցները, եկեղեցիներն ու վանքերը, որոնցից շատերը չեն պահպանվել մինչև մեր օրերը։ Նրա ջրանկարներում պատկերված են նաև Ռիլայի վանական համալիրը, ինչպես նաև տեսարաններ Նեսեբիր, Կյուստենդիլ, Մազարաչևո, Պլովդիվ, Կոպրիվշտիցա քաղաքներից։


File:Joseph Oberbauer Krasta.jpg|
File:Kyustendil 034 1908.jpg|
File:Shahbeddinimaret.png|
File:Sofia-oberbauer.png|


## Ծանոթագրություններ

## Արտաքին հղումներ
* Joseph Oberbauer 
* Joseph OBERBAUER (XIXE SIÈCLE) MARCHÉ EN TURQUIE A MARKET IN TURKEY 

Կատեգորիա:Բուլղարացի ճարտարագետներ
Կատեգորիա:Բուլղարացի նկարիչներ
Վերադարձ դեպի Արարատ

**Վերադարձ դեպի Արարատ** (), 1988 թվականին նկարահանված շվեդական վավերագրական ֆիլմ Հայոց ցեղասպանության մասին։ Guldbagge 24-րդ մրցանակաբաշխության ժամանակ ֆիլմն արժանացել է լավագույն ֆիլմ մրցանակի։

## Սյուժե
Ֆիլմը պատմում է Հայոց ցեղասպանության ու հայերի աքսորի մասին. հայերի, ովքեր երազում են վերադառնալ իրենց հայրենիք։

## Դերեր
* Րաֆֆի Առնալդջյան
* Անի Առնալդջյան
* Կարապետ Հովակիմյան
* Գևորգ Էմին

## Մեջբերումներ ֆիլմից
Երեսուն դարերի պատմությունից այսօր մենք ժառանգել ենք միայն ջարդված հիշատակարաններ, ավերված եկեղեցիներ, անճանաչելի քաղաքներ։ Մի պահ երևակայեք, որ այս քարերի աշխարհ, քարաստանի տարածքում 1915 թվականին բավարար քար չկար մեր նահատակների գերեզմանների վրա հիշատակի քար բարձրացնելու համար։ Այդ օրերին, կարծես, քարտաշը պատրաստում էր վերջին խաչքարը՝ վրան գրելու համար՝ «Այստեղ հանգչում է Հայաստանը»։ Բայց այդ բանը չպատահեց։ Հայ մարդը կենդանի է։ Կենդանի է նաև Հայաստանը, վկա այս երեխաները, որոնք Արարատից հեռու՝ Արարատն են երազում։

## Այլ
* Ֆիլմի համաշխարհային պրեմիերան կայացել է Ստոկհոլմում 1988 թվականի նոյեմբերի 4-ին։
* Ֆիլմի հայերեն տարբերակը ցուցադրվել է Երևանի Պիոներ կինոթատրոնում։

## Ծանոթագրություններ

## Արտաքին հղումներ

* ''«Վերադարձ դէպի Արարատ»'', «Յառաջ», 1988 սեպտեմբերի 29, N16848, էջ 3։
* 
* «Վերադարձ դեպի Արարատ» ֆիլմը Swedish Film Database-ում
* Ֆիլմը youtube.com կայքում

Կատեգորիա:1980-ականների անգլերեն ֆիլմեր
Կատեգորիա:1988 ֆիլմեր
Կատեգորիա:Հայերեն ֆիլմեր
Կատեգորիա:Շվեդական ֆիլմեր
Կատեգորիա:Սյուզան Խարտալյանի ֆիլմեր
Կատեգորիա:Ֆիլմեր Հայոց ցեղասպանության մասին
Կատեգորիա:Ֆրանսերեն ֆիլմեր
Կատեգորիա:1980-ականների ֆրանսերեն ֆիլմեր
Ils sont tombés

**Ils sont tombés** (, «Անոնք ինկան»), 1975 թվականին թողարկված երգ՝ նվիրված Հայոց ցեղասպանության զոհերի հիշատակին։ Երգը գրել են Շառլ Ազնավուրն ու Ժորժ Կառվարենցը։ Երգը ձայնագրվել է Լոնդոնի Nova Sound ստուդիայում 1975 թվականի ապրիլի 23-ի լույս 24-ի գիշերը՝ Կարմիր կիրակիից 60 տարի հետո։

Երգը հնչել է նաև հայերեն (կատարող՝ Միրտա Սաթջյան), անգլերեն (*They Fell*), ռուսերեն։ Երգի հայերեն թարգմանության հեղինակն է Ռաֆայել Անտոնյանը՝ Սևրի Մուրադ Ռաֆայելյան քոլեջի տնօրենը։

## Ծանոթագրություններ

## Արտաքին հղումներ
* The status of Armenian communities living in the United States by M. Terzian (Songs history). 
*  
* 
* 

Կատեգորիա:Շառլ Ազնավուրի երգեր
Պլատիցերիում

**Պլատիցերիում** (), պտերների դասի բույս է, հանդիպում է 17-18 տասակ։
Շատ տեսակներ հայտնի են, որպես սենյակային բույսեր, կամ լայն տարածում ունեն բուսաբանական այգիներում։

## Հոմանիշներ
* 
* 

## Անվանում
Լատիներեն *platyceros* բառը համապատասխանում է հունական *πλατυς* բառին, որն էլ նշանակում է *լայն* իսկ *κερας*`  *եղջյուր*։ Բույսի անվանումը բնորոշ է նրա սպորակիր տերևների տեսքին, որոնք հիշեցնում են եղջյուրներ։

## Նկարագրություն
Խոշոր էպիֆիտային բույսեր են, ճյուղավորված արմատային համակարգով, օդային արմատներով, որոնք դասավորված են վերին տերևների հատվածում, ինչպես նաև արմատաթեփուկների տակ։

Տերևերը տարատիպ են` սպորակիր և ստերիլ, որոնք ունեն տարբեր ֆունկցիաներ։ Ստերիլ տերևները լայն են, ամբողջական, շրջանաձև, կիպ կպած են ծառի կեղևին։ Ազատ է միայն վերին մասը, որը խորշաձև է և իր մեջ է հավաքում մահացած տերևնեը՝ վերածելով հումուսի, որն էլ հող է հանդիսանում բույսի արմատների համար։ Տարիների ընթացքում խորշը մեծանում է և նրա պարունակությունը կարող է հասնել մինչև 100 կիլոգրամի։
Սպորակիր տերևները հարթ են, կարճ կոթուններով, կախված կամ ուղղաձիգ, իրենց տեսքով հիշեցնելով եղջյուրների։ Սրանք ունեն միաժամանակ և՛ ֆոտոսինթեզի, և՛ բազմացման դեր։
Սպորանգիումները տեղակայված են տերևների գագաթային մասում և ունեն աղյուսակարմիր երանգ։

## Տարածում
Տարածված են Հարավային Ամերիկայի, Աֆրիկային, Հարավարևելյան Ասիայի, Ավստրալիայի և Նոր Գվինեայի արևադարձային անտառներում։
Աճում են ինչպես մշտադալար այնպես էլ տերևաթափ ծառերի և հաստ ճյուղերի կեղևների վրա։ Կարող են հասնել հսկա չափերի (1 մետրից ավել լայնքով)։ Կարող են աճել համատեղ մամուռների և խոլորձների հետ։
## Տեսակներ
thumb|250px|right|''Platycerium ridleyi''
thumb|250px|right|''Platycerium bifurcatum''
thumb|250px|right|vertical|Platycerium superbum
* Platycerium alcicorne
* Platycerium andinum
* Platycerium angolense
* Platycerium bifurcatum
* Platycerium coronarium
* Platycerium ellisii
* Platycerium diversifolium
* Platycerium elephantotis
* Platycerium grande
* Platycerium hillii
* Platycerium madagascariense
* Platycerium quadridichotomum
* Platycerium ridleyi
* Platycerium stemaria
* Platycerium wallichii
* Platycerium superbum

## Ծանոթագրություններ

## Գրականություն
* *Бобров А. Е.* Род платицериум, или «олений рог» (Platycerium) // Жизнь растений: в 6 тт. Т. 4. Мхи. Плауны. Хвощи. Папоротники. Голосеменные растения. / под ред. И. В. Грушвицкого и С. Г. Жилина. — М.: Просвещение, 1978. — С. 208—209.
* Hennipman E & Roos M. C 1982 A monograph of the fern genus Platycerium (Polypodiaceae). Verhandelingen der Koninklijke Nederlands Akademie van Wetenschappen, Afdeeling Natuurkunde, Tweede Reeks 80: 1-126
* Holtum J. A. M & Winter K 1999 Degrees of crassulacean acid metabolism in tropical epiphytic and lithophytic ferns. Australian Journal of Plant Physiology 26: 749—757
* Kreier H. & Schneider H. 2006 Phylogeny and biogeography of the staghorn fern genus Platycerium (Polypodiaceae, Polypodiidae) Am. J. Bot. 93: 217—225 
* *Сааков С. Г.* Оранжерейные и комнатные растения и уход за ними. — Наука, 1985
## Արտաքին հղումներ
* Таксономия платицериум на сайте Tropicos.org. Missouri Botanical Garden. 

Կատեգորիա:Բույսեր այբբենական կարգով
Կատեգորիա:Պտերներ
Մուստաֆա Յամուլկի

**Մուստաֆա Յամուլկի** (), նաև հայտնի է, որպես Նեմրութ Մուստաֆա Փաշա, քուրդ սպա, օսմանյան ռազմական դատարանի նախագահ, Քրդստանի թագավորության կրթության նախարար և լրագրող։ Մուստաֆան ծնվել է Սուլեյմանիայում, որը առաջ պատկանում էր Օսմանյան կայսրությունի Մոսուլ վիլայեթին։

## Վաղ կյանք
Մուստաֆան ծնվել է Սուլեյմանիայի հին հողատիրությունում ապրող ընտանիքում։ Սովորել է Կոստանդնուպոլիսի (ներկայում կոչվում է Ստամբուլ) Օսմանյան ռազմական ակադեմիայում։ Նա ծնունդով քրդական ուժեղ Բիլբազ ցեղից էր։

Որպես օսմանյան ռազմական դատարանի նախագահ, որը նաև կոչվում էր «Նեմրութ Մուստաֆայի պատերազմական տրիբունալ», նա մահվան դատապարտեց Մուստաֆա Քեմալին, ինչպես նաև նրա համախոհներին։ Երաշխավորագիրը նաև ստորագրել են Ալի Քեմալը, Դամադ Ֆերիդը և սուլթանը։ Մուստաֆան նաև դատապարտել է ներքին գործերի նախարար Էբուբեկիր Հազիմին (Թեփեյրան)՝ թուրք նացիոնալիտներին աջակցելու համար։ Նա հեռացվել է այդ պաշտոնից հունիսին։

Մուստաֆան ձերբակալվել է քեմալականների կողմից, բրիտանական դեսպանությունը միջամտեց այդ գործողություններին և ապահովեց նրա անվտանգ մուտքը Քրդստան, նա թողեց իր ամրոցը Կոստանդնուպոլսում, որը առգրավվել էր քեմալականների կողմից։

Նրա խնամին Իզզեթ Բեյն էր, նա Վանի նախկին մարզպետն էր և բարեգործական հիմնադրամի նախարարն էր, որը գործում էր Թաուվիք Փաշայի գրասենյակի հովանավորության ներքո։

Մուստաֆայի որդին՝ Աբդուլ Ազիզ Յամուլկին, Բաքր Սիդքիի կառավարության դեմ կազմակերպած հեղաշրջման գլխավոր կազմակերպիչն էր։

## Ծանոթագրություններ

## Արտաքին հղումներ
Յամուլկի 

Կատեգորիա:1886 ծնունդներ
Կատեգորիա:Հունվարի 25 ծնունդներ
Կատեգորիա:1936 մահեր
Կատեգորիա:Մայիսի 25 մահեր
Կատեգորիա:Քուրդ քաղաքական գործիչներ
Կատեգորիա:Հայոց ցեղասպանության ականատեսներ
Կատեգորիա:Օսմանյան կայսրության պետական գործիչներ
Կատեգորիա:Փաշաներ
Կատեգորիա:Առաջին համաշխարհային պատերազմում Օսմանյան կայսրության ռազմական գործիչներ
Կատեգորիա:Օսմանյան ռազմական ակադեմիայի շրջանավարտներ
Կատեգորիա:Բալկանյան պատերազմներում Օսմանյան կայսրության ռազմական գործիչներ
Կատեգորիա:Հույների ցեղասպանություն
Կատեգորիա:Օսմանյան բանակի սպաներ
Կատեգորիա:Թուրք-իտալական պատերազմի օսմանյան ռազմական գործիչներ
Պարադի փողոց 588

**«Պարադի փողոց 588»** ֆիլմը նկարահանել է ֆրանսահայ նշանավոր կինոռեժիսոր Անրի Վերնոյը։ Այն նկարահանվել է 1992 թվականին և որոշ չափով ներկայացնում է հենց իր՝ հեղինակի ինքնակենսագրությունը։ Ֆիլմի հիմնական դերասանական կազմում ընդգրկված են այնպիսի հայտնի դերասաններ ինչպիսիք են Օմար Շարիֆը, Կլաուդիա Կարդինալեն, Ռիշար Բերին և այլք։ Այս ֆիլմը շարունակությունն է Անրի Վերնոյի հանրահայտ «Մայրիկ» ֆիլմի, որը պատմում է հեղինակի վաղ տարիների մասին և նրա առաջին ինքնակենսագրական ֆիլմն է։ Ֆիլմի տևողությունը կազմում է 2 ժամ 10 րոպե։

## Սյուժե
Ֆիլմում պատմվում է մի հայ ընտանիքի մասին, որը ստիպված փախել է Ֆրանսիա, որպեսզի փրկվի Հայոց ցեղասպանությունից։ «Պարադի փողոց 588»-ի դեպքերը տեղի են ունենում մեր ժամանակներում։ Շատ տարիներ են անցել, ընտանիքի որդին՝ Ազատ Զաքարյանը, դարձել է հայտնի ռեժիսոր՝ Պիեր Զաքար։ Նա ամուսնացած է ֆրանսուհու հետ, նրա երեխաները չեն խոսում և չգիտեն հայերեն, բայց ահա Պիեր Զաքարը բեմադրելով իր ընտանիքի պատմությունը, նորից վերապրում է այն ամենը, ինչի մասին մոռացել էր, հայտնվելով սեփական կյանքի շրջապտույտի մեջ։ Եվ այդ հիշողությունները ստիպում են նրան շատ բան փոխել իր կյանքում։

## Նկարահանող անձնակազմ
* Ռեժիսոր-Անրի Վերնոյ
* Սցենարիստ-Անրի Վերնոյ
* Պրոդյուսերներ-Մարկ Լոմբարդո, Թարակ Բեն Ամմար
* Օպերատոր- Էդմոնդ Ռիչարդ
* Երաժշտություն-Ժան-Կլոուդ Պետիտ

## Դերակատարներ
* Կլաուդիա Կարդինալե - Արաքսի, Ազատի մայր
* Օմար Շարիֆ - Հակոբ, Ազատի հայր
* Նատալի Ռոուսել - Գայանե, Ազատի մորաքույր
* Սերժ Ավետիքյան - Վազգեն Փափազյան
* Միշել Բարդոլետ - Մադլեն
* Իզաբել Սադոյան - Աննա, Ազատի մորաքույր
* Ժաքի Ներսեսյան - Աբգար, ընտանիքի ընկեր
* Կեդրիկ Դուկետ - յոթ տարեկան Ազատ
* Ռիշար Բերի - Պիեր Զաքար
* Ժակ Վիլիե - Ալեքսանդր, Ազատի համադասարանցի

## Հետաքրքիր փաստեր
* Հայտնի արաբ դերասան Օմար Շարիֆին, այդ ֆիլմում հայի կերպար մարմնավորելու համար թուրքերն արգելել են մուտք գործել իրենց երկիր։

## Ծանոթագրություններ

## Արտաքին հղումներ
*Մայրիկ 2 կամ Պարադիս փողոց 588 youtube.com-ում
* 

Կատեգորիա:1990-ականների ֆրանսիական ֆիլմեր
Կատեգորիա:1992 ֆիլմեր
Կատեգորիա:Ֆիլմեր Հայոց ցեղասպանության մասին
Կատեգորիա:Ֆրանսերեն ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական ֆիլմեր
Կատեգորիա:1990-ականների ֆրանսերեն ֆիլմեր
Դեմանդոլ

**Դեմանդոլ** (), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Կաստելան կանտոնի կազմի մեջ։ Կոմունայի շրջանը՝ Կաստելան։

Համայնքի INSEE կոդ՝ 04069։

## Բնակչություն
Համայնքի բնակչությունը 2008 թվականին կազմում էր 135 մարդ։

## Տնտեսություն
2007 թվականի տվյալներով 89 աշխատունակ տարիքի մարդկանցից (15-64 տարեկան) 57-ը տնտեսապես ակտիվ էին, 32-ը անգործ (ակտիվության ցուցանիշը 64,0 %, 1999 թվականին եղել է՝ 60,0 %)։ 57 աշխատունակ բնակիչներից 50-ը աշխատում էին (33 տղամարդ և 17 կին), անաշխատանք էին 7-ը (2 տղամարդ և 5 կին)։ 32 անգործ մարդկանցից 2-ը աշակերտներ կամ ուսանողներ են, 13-ը թոշակառու, 17-ը չէին աշխատում այլ պատճառներով։

## Տեսարժան վայրեր
* Նոտր Դամ դը Կոնշ եկեղեցի (XIII դար)
* Սեն Ֆորտյունա ժամատուն (XI դար)
* Սեն Միշել ծխական եկեղեցի (XVI դար)
* Դոլմեն

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Դրե (Վերին Պրովանսի Ալպեր)

**Դրե** (), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Լա Ժավի կանտոնի կազմի մեջ։ Կոմունայի շրջանը՝ Ֆորկալկե։

Համայնքի INSEE կոդ՝ 04072։

## Բնակչություն
Համայնքի բնակչությունը 2008 թվականին կազմում էր 76 մարդ։

## Տնտեսություն
2007 թվականի տվյալներով 55 աշխատունակ տարիքի մարդկանցից (15-64 տարեկան) 41-ը տնտեսապես ակտիվ էին, 14-ը անգործ (ակտիվության ցուցանիշը 74,5 %, 1999 թվականին եղել է՝ 73,8 %)։ 41 աշխատունակ բնակիչներից 36-ը աշխատում էին (22 տղամարդ և 14 կին), անաշխատանք էին 5-ը (2 տղամարդ և 3 կին)։ 14 անգործ մարդկանցից 2-ը աշակերտներ կամ ուսանողներ են, 2-ը թոշակառու, 10-ը չէին աշխատում այլ պատճառներով։

## Տեսարժան վայրեր
* Սեն Պոն ռոմանական ծխական եկեղեցի (1854 թվական)
* Միջնադարյան աշտարակի ավերակներ

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Դոֆեն

**Դոֆեն** (), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Ֆորկալկե կանտոնի կազմի մեջ։ Կոմունայի շրջանը՝ Ֆորկալկե։

Համայնքի INSEE կոդ՝ 04068։

## Բնակչություն
Համայնքի բնակչությունը 2008 թվականին կազմում էր 787 մարդ։

## Տնտեսություն
2007 թվականի տվյալներով 513 աշխատունակ տարիքի մարդկանցից (15-64 տարեկան) 349-ը տնտեսապես ակտիվ էին, 164-ը անգործ (ակտիվության ցուցանիշը 68,0 %, 1999 թվականին եղել է՝ 67,6 %)։ 349 աշխատունակ բնակիչներից 308-ը աշխատում էին (174 տղամարդ և 134 կին), անաշխատանք էին 41-ը (15 տղամարդ և 26 կին)։ 164 անգործ մարդկանցից 55-ը աշակերտներ կամ ուսանողներ են, 49-ը թոշակառու, 60-ը չէին աշխատում այլ պատճառներով։

## Պատկերասրահ

Պատկեր:Dauphin (village).JPG|
Պատկեր:Dauphin (04) 2.JPG|
Պատկեր:Vierge de Dauphin.JPG|
Պատկեր:Borne de Tavernoure.jpg|


## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Ստոյան Ջուջև

**Ստոյան Ստոև Ջուջև** (, 6 դեկտեմբերի 1902, Պազարջիկ - 17 մարտի, 1997, Սոֆիա), բուլղարացի երաժշտագետ, բանահյուսագետ, էսպերանտիստ և բուլղարական ազգային երաժշտության ուսումնասիրող։

## Կենսագրություն
Ստոյան Ջուջևը ծնվել է 1902 թվականի դեկտեմբերի 6-ին Պազարջիկ քաղաքում։ Պանագյուրիշտե քաղաքում ավարտել է դպրոցը։ Սոֆիայում սովորել է Երաժշտության պետական ակադեմիայում, որն ավարտել է 1924 թվականին (սովորել է Դոբրի Խրիստովի, Ստոյան Բրաշովանովի և Դիմիտր Ռադևի մոտ)՝ ստանալով դիրիժորի մասնագիտություն։ Կրթությունը շարունակել է Փարիզում՝ Սորբոնի համալսարանում։ 1931 թվականին պաշտպանել է դոկտորական ատենախոսությունը «Ռիթմն ու տակտը բուլղարական ժողովրդական երաժշտության մեջ» () թեմայով։ Ստոյան Ջուջևին Ռաբինդրանաթ Թագորն առաջարկել է դասավանդել Հնդկաստանում, սակայն Ջուջևը նախընտրել է մնալ Բուլղարիայում։ 1931 թվականին Ստոյան Ջուջևը ազգագրություն, ակուստիկա ու ժողովրդական երաժշտություն է դասավանդել Երաժշտության պետական ակադեմիայում, ինչպես նաև աշխատել է որպես ռեժիսոր։ 1937 թվականից դոցենտ է, 1941 թվականից՝ պրոֆեսոր (երաժշտական ազգագրություն և բուլղարական ժողովրդական երաժշտություն)։

1954-1974 թվականներին Ստոյան Ջուջևը եղել է Բուլղարիայի պետական կոնսերվատորիայի երաժշտության պատմության ու ազգագրության ամբիոնի վարիչ։ Աշխատել է բուլղարական ժողովրդական երաժշտության տեսության բնագավառում, զարգացրել է Դոբրի Խրիստովի և Վասիլ Ստոինի տեսական դրույթները։ Ստոյան Ջուջևի հայտնի աշակերտներից են եղել Իվան Կաչուլևը, Ելենա Ստոինը, Նիկոլայ Կաուֆմանը, Տոդոր Ջիջևը և Միխայիլ Բուկուրեշտլիևը։ Ստոյան Ջուջևը եղել է Էսպերոնտոյի համաշխարհային ակադեմիայի անդամ և այն 45 էսպերանտիստներից մեկը, ովքեր առավել լավ էին տիրապետում այդ լեզվին։ Ստոյան Ջուջևը եղել է Պետր Դինովի փիլիսոփայական հայացքների հետևորդ։

Ստոյան Ջուջևը մահացել է 1997 թվականի մարտի 17ին Սոֆիայում։

## Պարգևներ
* Հերդերի մրցանակ (1978)
* Դիմիտրովի մրցանակ
* Բուլղարիայի գիտությունների ակադեմիայի մրցանակ
* Երաժշտության ազգային ակադեմիայի պատվավոր դոկտոր

## Մատենագրություն
* „Българска народна хореография“ (1945)
* „Теория на българската народна музика“ т. I-IV (1954-1961)
* „Музикографски есета и студии“ (1977)

## Ծանոթագրություններ

Կատեգորիա:Բուլղարացի երաժշտագետներ
Կատեգորիա:Բուլղարացի էսպերանտիստներ
Կատեգորիա:Բուլղարացի պրոֆեսորներ
Կատեգորիա:Փարիզի համալսարանի շրջանավարտներ
Յոսիֆ Շնիտեր

**Յոսիֆ (Յոզեֆ) Շնիտեր** (, , ), չեխական ծագմամբ բուլղարացի ճարտարապետ և տեղագրագետ։

## Կենսագրություն
Յոսիֆ Շնիտերը ծնվել է 1852 թվականի հոկտեմբերի 16-ին Ավստրիական կայսրության Նովի Բիջով քաղաքում (ներկայում՝ Չեխիայի Հրադեց Կրալովեի երկրամասում)։ Սովորել է Վիեննայի տեխնիկական համալսարանի շինարարական ֆակուլտետում, որն ավարտելուց հետո տեղափոխվել է Ռուսական կայսրություն, որտեղ ընդունել է ուղղափառություն։ 1877-1878 թվականների ռուս-թուրքական պատերազմիի ժամանակ մեկնել է Բուլղարիա և որպես ինժեներ օգնել է ռուսական կայսերական բանակին՝ կառուցելով նավակամուրջներ Դանուբ գետը մարտով անցնելու համար և ամրաշինական կառույցներ Պլևնայի պաշարման համար։ Յոսիֆ Շնիտերը վիրավորվել է մարտում։ Գնահատելով պատերազմում հաղթանակի ձեռքբերման գործում Յոսիֆ Շնիտերի ներդրումը՝ նրան ստացել է պարգևատրական զենք (սուր) պաշարման գործողությունների հրամանատար ռուս գեներալ Էդուարդ Տոտլեբենից։

Պատերազմից հետո Յոսիֆ Շնիտերը հաստատվել է Պլովդիվում, որտեղ 1886 թվականին դարձել է քաղաքային ինժեներ, այնուհետև՝ ճարտարապետ՝ այդ պաշտոնում մնալով մինչև իր կյանքի վերջը։ Յոսիֆ Շնիտերը՝ որպես ճարտարապետ, մասնակցել է Պլովդիվի առաջին գլխավոր հատակագծի կազմման աշխատանքներին, որ նախաձեռնել էր Պլովդիվի կմետ (քաղաքապետ) Խրիստո Դանովը։

Յոսիֆ Շնիտերը մահացել է 1914 թվականի ապրիլի 26-ին Պլովդիվում գրիպից հետո, որով նա վարակվել էր քաղաքային ջրմուղի վթարային վերանորոգման ժամանակ։

Յոսիֆ Շնիտերի թոռնուհին՝ Մարիա Շնիտերը, ղեկավարել է Պլովդիվի համալսարանի փիլիսոփայության ու պատմության ֆակուլտետը։

## Հիշատակ
* Պլովդիվի մունիցիպալ խորհրդի 2006 թվականի նոյեմբերի 9-ի որոշմամբ՝ քաղաքի զարգացման գործում ունեցած նշանակալի ներդրման համար Յոսիֆ Շնիտերին հետմահու շնորհվել է Պլովդիվի պատվավոր քաղաքացու կոչում։
* Պլովդիվում տեղադրվել է Յոսիֆ Շնիտերի արձանը, նրա անունն է կրում քաղաքի փողոցներից մեկը։

## Աշխատանքներ
Լինելով Պլովդիվի առաջին գլխավոր հատակագծի ճարտարապետը՝ Յոսիֆ Շնիտերը մեծ դեր է ունեցել Բուլղարիայի՝ մեծությամբ երկրորդ քաղաքի ժամանակակից տեսքի ձևավորման գործում։ Նրա աշխատանքների թվին են պատկանում հասարակական ու առևտրական կառույցներ, տասնյակ մասնավոր տներ, ինչպես նաև եկեղեցիներ, որոնց շարքում ամենահայտնին Սուրբ Աստվածածնի եկեղեցին է՝ Պլովդիվի թեմի մայր տաճարը։


File:St. Bogoroditza plovdiv.jpg|Սուրբ Աստվածամոր եկեղեցի
File:Cyril and Methodius Church Plovdiv (1).JPG|Կիրիլի և Մեֆոդիիեկեղեցի
File:Saint George's Church Plovdiv.jpg|Սուրբ Գեորգիիեկեղեցի
File:Saint Petka's church.jpg|Սուրբ Պետրոսիեկեղեցի


## Ծանոթագրություններ

## Արտաքին հղումներ
* Кафедральный собор Успения Богородицы
* Пловдив. Колокольня кафедрального собора Пресвятой Богородицы 

Կատեգորիա:Բուլղարացի ճարտարապետներ
Կատեգորիա:Պլովդիվ քաղաքում մահացածներ
Կատեգորիա:Չեխ ճարտարապետներ
Իրինա Վիլդե

**Իրինա Դմիտրիևնա Վիլդե** (, իսկական անուն-ազգանունը՝ Դարիա Դմիտրիևնա Մակոհոն (), ամուսնու կողմից՝ Պոլոտնյուկ, ), ուկրաինացի գրող, որն ընդգրկվել է 20-րդ դարի հայտնի մարդկանց ՅՈՒՆԵՍԿՕ-ի ցուցակում։ ԽՍՀՄ գրողների միության անդամ 1940 թվականից։

## Կենսագրություն
Իրինա Վիլդեն ծնվել է 1907 թվականին Չեռնովցիում, ուսուցիչ և գրող Դմիտրի Մակոհոնի ընտանիքում։ Ավարտել է Իվանո-Ֆրանկովսկի գիմնազիան։ 1928-1933 թվականներին սովորել է Լվովի համալսարանում, ուսուցչություն է արել Կոլոմիա քաղաքում, 1933-1939 թվականներին եղել է «Կանանց ճակատագիր» (ուկրաիներեն` «Жіноча доля») թերթի խմբագիրը։

1930 թվականին տպագրվել է երիտասարդ գրողի «Կյանքի պատմություն» նովելը։ 1930-1939 թվականներին Վիլդեն հրատարակել է մի շարք պատմվածքներ ու պատմություններ Արևմտյան Ուկրաինայի մտավորականության, մանր բուրժուազիայի կյանքից։ 1935 թվականին ստորագրել է Իրինա Վիլդե կեղծանունով։ 1940 թվականին համալրել է ԽՍՀՄ գրողների միության շարքերը։

1945-1949 թվականներին եղել է «Պրավդա Ուկրաինի» թերթի հատուկ թղթակից։ 1947 թվականին ընտրվել է ՈւԽՍՀ Գերագույն խորհրդի 2-րդ գումարման պատգամավոր։ Երկար տարիներ ղեկավարել է Լվովի գրողների միության կազմակերպությունը։

## Մահը
Մահացել է 1982 թվականի հոկտեմբերի 30-ին։ Թաղված է Լվովի Լիչակով գերեզմանատանը։

## Պարգևներ
* ՈւԽՍՀ Տարաս Շևչենկոյի անվան պետական մրցանակ՝ «Ռեչինսկի քույրեր» (1958-1964) վեպի համար, 1965
* Ի. Ֆրանկոյի անվան մրցանակ, 1935
* Աշխատանքային կարմիր դրոշի շքանշան
* Ժողովուրդների բարեկամության շքանշան, 1977
* «Պատվո նշան» շքանշան

## Ստեղծագործություններ
Գրական գործունեությունն սկսել է 1927 թվականից։ Տպագրվել սկսել է ուսանողական տարիներից։ Առանձին հրատարակություններով լույս են տեսել Վիլդեի ակնարկները, պատմվածքներն ու վեպերը։ 1967-1968 թվականներին լույս է տեսել Վիլդեի երկերի ժողովածուների հինգհատորյակը։
* «Տարօրինակ սիրտ», 1936
* «Չափահաս երեխաներ», 1939
* «Մի կյանքի պատմություն», 1946
* «Կյանքի ուղի», 1949
* «Խնձորենին կրկին ծաղկում է», 1949
* «Վեպեր ու վիպակներ», 1949
* «Պատմություններ», 1954
* «Ռեչինսկի քույրեր» 1958-1964
* «Դուք չեք սիրում», 1958
* «Ես եմ մեղավորը», 1959
* «Կյանքն սկսվում է», 1961
* «Վարդեր և փշեր», 1961

## Հիշատակ

* Գրողի անունով են անվանակոչվել փողոցներ Լվովում և Չերնովիցայում
* Լվովի այն տանը, որտեղ ապրել է գրողը, կա փակցված հուշատախտակ 
* Լվովում բացվել է Իրինա Վիլդեի անվան գրական թանգարան 
* 2007 թվականին Ուկրաինայի գրողների միության Լվովի կազմակերպությունում սահմանվել է Իրինա Վիլդեի անվան համաուկրաինական գրական մրցանակ
* 2006 թվականի հոկտեմբերին Ուկրաինայի Գերագույն խորհուրդը (Ռադա) որոշում է կայացրել «Իրինա Վիլդեի ծննդյան 100- ամյակի միջոցառումների մասին»

## Գրականություն
* Куторга 3. Накануне.- «Литературная газета», 1959, 10 дек.;
* Пустовойт П. Иллюзии гибнут, надежды остаются. — «Дружба народов», 1958, № 12;
* Вальо М. А. Ipина Вiльде. Лiт.-критич. нарис, К., 1962.

## Ծանոթագրություններ

Կատեգորիա:Ուկրաինացի գրողներ
Կատեգորիա:ԽՍՀՄ գրողների միության անդամներ
Կատեգորիա:Գրական կեղծանուններով հայտնի հեղինակներ
Կատեգորիա:Ուկրաինացի կին գրողներ
Կատեգորիա:20-րդ դարի կին գրողներ
Կատեգորիա:Լվովի համալսարանի շրջանավարտներ
Ժոզե (Վերին Պրովանսի Ալպեր)

**Ժոզե** (), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Բարսելոնետ կանտոնի կազմի մեջ։ Կոմունայի շրջանը՝ Բարսելոնետ։

Համայնքի INSEE կոդ՝ 04096։

## Բնակչություն
Համայնքի բնակչությունը 2008 թվականին կազմում էր 1068 մարդ։

## Տնտեսություն
2007 թվականի տվյալներով 626 աշխատունակ տարիքի մարդկանցից (15-64 տարեկան) 471-ը տնտեսապես ակտիվ էին, 155-ը անգործ (ակտիվության ցուցանիշը 75,2 %, 1999 թվականին եղել է՝ 73,9 %)։ 471 աշխատունակ բնակիչներից 451-ը աշխատում էին (240 տղամարդ և 211 կին), անաշխատանք էին 20-ը (11 տղամարդ և 9 կին)։ 155 անգործ մարդկանցից 33-ը աշակերտներ կամ ուսանողներ են, 66-ը թոշակառու, 56-ը չէին աշխատում այլ պատճառներով։

## Տեսարժան վայրեր
* Ջրաղաց 
* Սանիեր շատրվան 
* Մանիան գոթական շատո (1903—1913 թվականներ)
* Սուրբ Հովհաննես Մկրտիչ ծխական եկեղեցի 
* Ջրի թանգարան 
* Հովտի թանգարան
* Արևային ժամացույց՝ XVIII դար

## Քույր քաղաքներ
*  Արնովիլ (Լուիզիանա, ԱՄՆ)

## Պատկերասրահ

Պատկեր:FR-04-Jausiers2.JPG|Սեն Նիկոլա դը Միր եկեղեցի 
Պատկեր:Jausiers -964.jpg|Քաղաքապետարան
Պատկեր:Château des Magnans à Jausiers vallée de l'Ubaye.jpg|Մանիան շատո
Պատկեր:FR-04-Jausiers3.JPG|Սանիեր շատրվան 


## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Վադիմ Սոբկո

**Վադիմ Նիկոլաևիչ Սոբկո** (, ), ուկրաինացի գրող։ Ստալինի 3-րդ աստիճանի մրցանակի դափնեկիր (1951)։ ԽՄԿԿ անդամ 1940 թվականից։

## Կենսագրություն
Վադիմ Սոբկոն ծնվել է 1912 թվականին Մոսկվայում, զինվորականի ընտանիքում։ 1930 թվականին ավարտել է Լուգանսկի արդյունաբերական պրոֆտեխնիկական դպրոցը։ 1930-1934 թվականներին աշխատել է Խարկովի տրիկոտաժի գործարանում որպես փականագործ։ 1934-1939 թվականներին սովորել է Կիևի համալսարանի բանասիրական ֆակուլտետում։ Հայրենական պատերազմի առաջին իսկ օրերից աշխատել է զինվորական թերթերի խմբագրություններում։ Բեռլինի համար մղվող մարտերում ծանր վիրավորվել է։ Ապաքինվելուց հետո աշխատել է Գերմանիայում Խորհրդային ռազմական ադմինիստրացիայի «Սովետսկոյե պովո» թերթում։ 1959-1966 թվականներին եղել է Ուկրաինայի գրողների միության վարչության նախագահի տեղակալ։

## Մահը
Մահացել է 1981 թվականին։ Թաղված է Կիևի Բայկովե գերեզմանատանը։

## Պարգևներ
* Ստալինի 3-րդ աստիճանի մրցանակ, 1951
* Տարաս Շևչենկոյի անվան ՈւԽՍՀ պետական մրցանակ, 1975
* Կարմիր աստղի երկու շքանշան (1942, 1944)
* Հայրենական պատերազմի 1-ին աստիճանի շքանշան (1945)

## Ստեղծագործություններ
Տպագրվել սկսել է 1930-ական թվականներին։
* «Աստղերի ուղին», վեպ-տրիլոգիա, 1943-1947
* «Ճերմակ բոց», 1952
* «Մարզադաշտ», 1954
* «Սովորական կյանք», 1957
* «Արծաթյա շոգենավը», 1961
* «Մատվենյան նեղուց», 1962
* «Դաժան ընկեր», 1963
* «Չորրորդ վաշտը», 1965
* «Դատավոր Մալախովի գործը», 1959
* «Կոմերիտական գիշերներ», 1967
* «Պատվո լեգիոն», 1970
* «Մադոնա», 1973
* «Բանալի», 1978

**Պիեսներ**
* «Երկրորդ ճակատում», 1949 
* «Կյանքը նորից է սկսվում», 1950
**Կինոսցենարներ**
* «Երբ սկսվում է պատանեկությունը», 1959
* «Ծաղիկը քարի վրա», 1962

## Գրականություն
* Моргаенко П. Вадим Собко // Літературні портрети. - К., 1960. - Т. 2.
* Письменники Радянськоі Україні. Біобібліографічний довідник. - К., 1970.

## Ծանոթագրություններ

Կատեգորիա:ԽՄԿԿ անդամներ
Կատեգորիա:ԽՍՀՄ գրողների միության անդամներ
Կատեգորիա:Խորհրդային գրողներ
Կատեգորիա:Կիևի համալսարանի շրջանավարտներ
Կատեգորիա:Հոկտեմբերյան հեղափոխության շքանշանով պարգևատրվածներ
Կատեգորիա:Ուկրաինացի գրողներ
Կատեգորիա:Ստալինգրադի ճակատամարտի մասնակիցներ
Սամվել Պետրոսյան (ֆուտբոլիստ)

**Սամվել Ալեքսանդրի Պետրոսյան** (), հայ խորհրդային ֆուտբոլիստ և մարզիչ։ ԽՍՀՄ սպորտի վարպետ։ Եղել է հայկական ակումբներից մի քանիսի մարզիչը, որոնց թվում են «Փյունիկը», «Միկան», «Կոտայքը», «Գանձասար-Կապանը» և «Շիրակը»։

## Մարզչական կարիերա
1992 թվականին, երբ ստեղծվեց Հայաստանի հավաքականը, Պետրոսյանը դարձավ գլխավոր մարզչի օգնականին։ Միառժամանակ գլխավորեց «Կիլիկիա» ակումբը։ Ակումբի հաջողվեց 2-րդ առաջնությունում 4-րդ հորիզոնական զբաղեցնելը և նրանք պայքար սկսեցին 1-ից 12-րդ տեղերի համար, սակայն այդտեղ ակումբը զբաղեցրեց վերջին հորիզոնականը։ Սակայն, իրենց համար արդեն տեղ էին ամրագրել հաջորդ մրցաշրջանի համար։ Հաջորդ մրցաշրջանում գլխավորում է աբովյանի «Կոտայք» ակումբը, բայց մրցաշրջանի ավարտից հետո հեռանում է ակումբից։ Վերադարձը ֆուտբոլ տեղի ունեցավ 1995-96 մրցաշրջանում։ Հերթական անգամ հաջողության չհասնելով հեռանում է ակումբից և գլխավորում է «Երևան» ակումբը։ Այդ ժամանակ ընդունում է Հայաստանի երիտասարդական հավաքականի ղեկը։ Քաղաքայինների հետ Պետրոսյանը դառնում է բրոնզե մեդալակիր։ Այդ հաջողությունից հետո տեղափոխվում է «Կոտայք»։ Սակայն մեկ մրցաշրջան չանկցացնելով նա ակումբից հեռանում է ֆինանսական խնդիրների պատճառով։ Մարզչի ծառայություններով հետաքրքրվում էր Երևանի «Կիլիկիա» ակումբը։ Առաջին խաղաշրջանում ակումբի հետ գտնվում էր մրցաշարային աղյուսակի միջնամասում, իսկ արդեն օգոստոսին հեռանում է ակումբից։ Հաջորդ տարի գլխավորում է Արարատի «Արաքս» ակումբը։ Հունիսին Պետրոսյանը հեռանում է ակումբից, իսկ առաջնության վերջում «Արաքսը» դառնում է Հայաստանի առաջնության չեմպիոն։

## Անձնական կյանքը
Ունի երկու տղա. Ալեքսանդրը, ով պրոֆեսիոնալ ֆուտբոլիստ է, խաղում է հարձակվողի դիքում։ Խաղացել է հայկական Պրեմիեր Լիգայի մի քանի ակումբներում։ Մյուս որդին՝ Արսենը, ով «Փյունիկ» ակումբի գլխավոր դարպասապահն է։

## Տիտղոսներ
* *որպես խաղացող.*
*  «Արարատ» (Երևան)»
** Արծաթե մեդալակիր ԽՍՀՄ առաջնություն - 1976 (գարուն)
** ԽՍՀՄ գավաթի գավաթակիր - 1975
** ԽՍՀՄ գավաթի եզրափակչի մասնակից - 1976
* *որպես մարզիչ.*
*  «Կոտայք»
** Հայաստանի գավաթի եզրափակչի մասնակից - 1995/96
*  «Երևան»
** Հայաստանի առաջնության բրոնզե մեդալակիր - 1996/97
*  «Փյունիկ»
** Հայաստանի առաջնություն - 2006
** Հայաստանի Սուպերգավաթի գավաթակիր - 2007
*  «Գանձասար»
** Հայաստանի առաջնության բրոնզե մեդալակիր - 2008
*  «Շիրակ»
** Հայաստանի գավաթի եզրափակչի մասնակից - 2011

## Ծանոթագրություններ

## Արտաքին հղումներ
* Профиль на footballdatabase.eu 

Կատեգորիա:Խորհրդային ֆուտբոլային մարզիչներ
Կատեգորիա:Հայ ֆուտբոլային մարզիչներ
Կատեգորիա:Հայ ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլային մարզիչներ այբբենական կարգով
Կատյա Պասկալևա

**Կատյա Պասկալևա** (, ), թատրոնի և կինոյի բուլղարացի դերասանուհի, Բուլղարիայի Ժողովրդական Հանրապետության Վաստակավոր արտիստուհի (1974)։

## Կենսագրություն
Ծնվել է 1945 թվականի սեպտեմբերի 18-ին Բուլղարիայի Պետրիչ քաղաքում։

1967 թվականին ավարտել է Թատերական արվեստի ազգային «Кръстьо Сарафов» ակադեմիան, սովորել է Մետոդի Անդոնովի դերասանական արվեստի դասարանում։

Նկարահանվել է բազմաթիվ բուլղարական ֆիլմերում։ Նաև աշխատել է Բուլղարիայի դրամատիկական թատրոններում՝ Տոլբուխինի (այժմ՝ Դոբրիչ), Պազարջիկի, Պլովդիվի, Սոֆիայի։ 1985 թվականից եղել է Ալեկո Կոնստանտինովի անվան սատիրայի պետական թատրոնի դերասանուհի։

Եղել է Բուլղարացի կինոգործիչների խորհրդի անդամ, արժանացել է տարբեր մրցանակների և պարգևների։

Մահացել է 2002 թվականի հուլիսի 23-ին Սոֆիայում կոկորդի քաղցկեղից, որն առաջացել էր երկար տարիներ ծխելու հետևանքով։

## Ընտրյալ ֆիլմագրություն

## Ծանոթագրություններ

## Աղբյուրներ
*
* 
* 

Կատեգորիա:20-րդ դարի դերասանուհիներ
Կատեգորիա:Բուլղարացի դերասանուհիներ
Կատեգորիա:Թատրոնի դերասանուհիներ
Կատեգորիա:Կինոդերասանուհիներ
Կատեգորիա:Քաղցկեղից մահացածներ
Արմեն Մելիքսեթյան

**Արմեն Վասիլի Մելիքսեթյան** (), հայ ռեժիսոր։ Պրոֆեսոր (2005)։ Հայաստանի արվեստի վաստակավոր գործիչ (2012)։

## Կենսագրություն
1977 թվականին ավարտել է Երևանի գեղարվեստա-թատերական ինստիտուտը, 1988 թվականին՝ Լենինգրադի կոնսերվատորիան։ 1992-1995 թվականներին եղել է Երևանի մանկական երաժշտական թատրոնի գլխավոր ռեժիսոր, 1996 թվականին՝ գեղարվեստական ղեկավար, 1997 թվականից՝ Երևանի կամերային երաժշտական թատրոնի հիմնադիր-գեղարվեստական ղեկավար։ 1978 թվականից դասավանդում է Երևանի կոնսերվատորիայում, 1992 թվականից՝ նաև Երևանի թատրոնի և կինոյի պետական ինստիտուտում (ամբիոնի վարիչ՝ 2006 թվականից)։

## Բեմադրություններ
* Կ. Օրֆի «Բեռնաուերի դուստրը» (1997)
* Վարդան Աճեմյանի «Կիկոս» (1998, օպերա)
* Լ. Վեբերի «Կատուներ» (2000)
* «Քվազիմոդո և Էսմերալդա» (ըստ Հյուգոյի, 2002)
* «Բրոդվեյ- Բրոդվեյ» (2003)
* Արամ Սաթյանի «Լիլիթ» (2005, օպերա)
* Հովհաննես Թումանյան«Անուշ» (օպերա)

## Տես նաև
* Հայաստանի Հանրապետության արվեստի վաստակավոր գործիչների ցանկ

## Ծանոթագրություններ

## Արտաքին հղումներ
* Նոր «Կարմենը» կարճ կլինի և առանց ծանր դեկորների

Կատեգորիա:Երևան քաղաքում ծնվածներ
Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:ՀՀ արվեստի վաստակավոր գործիչներ
Կատեգորիա:Հայ ռեժիսորներ
Կատեգորիա:Սանկտ Պետերբուրգի կոնսերվատորիայի շրջանավարտներ